Άννα Καρένινα (ταινία, 2012)

Άννα Καρένινα (αγγλικά: Anna Karenina) είναι βρετανική δραματική ταινία παραγωγής 2012, σε σκηνοθεσία Τζο Ράιτ. Το σενάριο έγραψε ο Τομ Στόπαρντ και είναι βασισμένο στο μυθιστόρημα Άννα Καρένινα του Λέων Τολστόι που κυκλοφόρησε το 1877. Η ταινία απεικονίζει την τραγωδία της παντρεμένης αριστοκράτισσας Άννα Καρένινα και τη σχέση της με τον Κόμη Βρόνσκι. Πρωταγωνιστούν οι Κίρα Νάιτλι στο ρόλο της Άννα Καρένινα, Τζουντ Λο στο ρόλο του Αλεξέι Καρένιν και Άαρον Τέιλορ-Τζόνσον στο ρόλο του Βρόνσκι.

Η πρεμιέρα της ταινίας πραγματοποιήθηκε στο Διεθνές Φεστιβάλ Κινηματογράφου του Τορόντο το 2012 και κυκλοφόρησε στους κινηματογράφους στις 7 Σεπτεμβρίου 2012 στο Ηνωμένο Βασίλειο και στις 9 Νοεμβρίου 2012 στις Ηνωμένες Πολιτείες. Απέσπασε θετικά σχόλια από τους κριτικούς και έλαβε έξι υποψηφιότητες για BAFTA κερδίζοντας ένα, μία για Χρυσή Σφαίρα και τέσσερις για Όσκαρ, κερδίζοντας ένα.

Πλοκή

Η ταινία διαδραματίζεται το 1874 στη Ρωσία. Η Άννα Καρένινα έχει αποξενωθεί με το σύζυγό της, τον Αλεξέι Καρένιν και γοητεύεται από τον Κόμη Βρόνσκι. Κάνει δεσμό μαζί με τον Κόμη, ο οποίος κάνει την υψηλή κοινωνία να καταρρέει γύρω της καθώς ο εγωισμός της και η ανωριμότητά της την τυφλώνουν να καταλάβει την αγάπη πέρα από την ικανότητα για συγχώρεση. Εν τω μεταξύ, ως βάση για σύγκριση, βλέπουμε την ιστορία του Λέβιν, ενός φίλου του αδελφού της Άννα, του Ομπλόνσκι. Ο Λέβιν είναι ντροπαλός και σοβαρός άνδρας που έχει ταξιδέψει πέρα από την κλειστοφοβική υψηλή κοινωνία της Ρωσίας, αλλά επιστρέφει για να ζητήσει το χέρι της Κίτι, τη μικρότερη αδελφή της συζύγου του Ομπλόνσκι, τη Ντόλι.

Ηθοποιοί και Χαρακτήρες
 Κίρα Νάιτλι στο ρόλο της Άννα Καρένινα
 Τζουντ Λο στο ρόλο του Αλεξέι Καρένιν
 Άαρον Τέιλορ-Τζόνσον στο ρόλο του Κόμη Βρόνσκι
 Κέλι Μακντόναλντ στο ρόλο της Ντόλι
 Μάθιου Μακφάντιεν στο ρόλο του Ομπλόνσκι
 Ντόμναλ Γκλίσον στο ρόλο του Κονσταντίν Λέβιν
 Ρουθ Γουίλσον στο ρόλο της Πριγκίπισσας Μπέτσι
 Αλίσια Βικάντερ στο ρόλο της Κίτι
 Ολίβια Γουίλιαμς στο ρόλο της Κόμισσας Βρόνσκι
 Μισέλ Ντόκερι στο ρόλο της Πριγκίπισσας Μάιγκαγια
 Έμιλι Γουάτσον στο ρόλο της Κόμισσας Λίντια
 Χόλιντεϊ Γκρένιτζερ στο ρόλο της Βαρώνης
 Σίρλεϊ Χέντερσον στο ρόλο της Μίμι Κάρτασοβ
 Μπιλ Σκάρσγκορντ στο ρόλο του Μασουτέν
 Κάρα Ντελεβίν στο ρόλο της Πριγκίπισσας Σοροκίνα

Παραγωγή

Ο Τζο Ράιτ ανέλαβε να σκηνοθετήσει την κινηματογραφική μεταφορά του μυθιστορήματος Άννα Καρένινα του Λέων Τολστόι, στην τέταρτη συνεργασία του με την εταιρία Working Title Films. Ο Ράιτ γύρισε το μεγαλύτερο μέρος της ταινίας στα Shepperton Studios σε ένα ερειπωμένο θέατρο έξω από το Λονδίνο. Ο Ιταλός συνθέτης Ντάριο Μαριανέλι ανέλαβε τη μουσική επένδυση της ταινία, η Ζακλίν Ντουράν το σχεδιασμό κοστουμιών και η Σάρα Γκρίνγουντ το σχεδιασμό παραγωγής.

Το καστ της ταινίας αποτελείται από τους Κίρα Νάιτλι ως Άννα Καρένινα, Τζουντ Λο ως το σύζυγό της, Άαρον Τέιλορ-Τζόνσον ως Βρόσνκι και Ντόμναλ Γκλίσον ως Κονσταντίν Λέβιν. Επίσης συμμετέχουν οι Κέλι Μακντόναλντ, Ολίβια Γουίλιαμς, Μάθιου Μακφάντιεν, Μισέλ Ντόκερι και Τανίσθα Τσάτερτζι. Οι Σάοϊρς Ρόναν και Άντρια Ράισμπορο είχαν αρχικά υπογράψει να συμμετάσχουν στην ταινία αλλά αντικαταστάθηκαν από τους Αλίσια Βικάντερ και Ρουθ Γουίλσον αντίστοιχα. Η Ρόναν δήλωσε ότι αποχώρησα από το πρότζεκτ εξαιτίας της μεγάλης διάρκειας παραγωγής της ταινίας. Θα έπρεπε να απορρίψει ρόλους από το φθινόπωρο του 2011 μέχρι την άνοιξη του 2012 για να συμμετάσχει στην ταινία με ένα β' ρόλο.

Box office
Με προϋπολογισμό 49,7 εκατομμύρια δολάρια, η ταινία Άννα Καρένινα στο Ηνωμένο Βασίλειο έκανε άνοιγμα τριημέρου στην 3η θέση με 1,4 εκατομμύρια δολάρια ενώ συνολικά συγκέντρωσε 8,7 εκατομμύρια δολάρια. Στις Ηνωμένες Πολιτείες η ταινία άνοιξε στην 20η θέση με 320.690 δολάρια ενώ οι συνολικές εισπράξεις έφτασαν τα 12,8 εκατομμύρια δολάρια. Στον υπόλοιπο κόσμο τα συνολικά έσοδα άγγιξαν τα 56,1 εκατομμύρια δολάρια. Παγκοσμίως απέφερε 68,9 εκατομμύρια δολάρια.

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμαΌσκαρ  Φωτογραφία  Σέιμους ΜακΓκάρβεϊ   Σχεδιασμός Παραγωγής  Σάρα Γκρίνγουντ & Κέιτι Σπένσερ   Σχεδιασμός Κοστουμιών Ζακλίν Ντουράν    Μουσική  Ντάριο Μαριανέλι   Χρυσές Σφαίρες  Μουσική  Ντάριο Μαριανέλι  BAFTA  Καλύτερη Βρετανική Ταινία    Φωτογραφία  Σέιμους ΜακΓκάρβεϊ   Σχεδιασμός Παραγωγής  Σάρα Γκρίνγουντ & Κέιτι Σπένσερ   Σχεδιασμός Κοστουμιών Ζακλίν Ντουράν   Μακιγιάζ & Κομμώσεις  Ιβάνα Πρίμορακ   Μουσική  Ντάριο Μαριανέλι  

 Παραπομπές 

 Εξωτερικοί σύνδεσμοι 

 Επίσημη σελίδα
 Άννα Καρένινα στο IMDb

Κατηγορία:Βρετανικές ταινίες της δεκαετίας 2010
Κατηγορία:Ταινίες του 2012
Κατηγορία:Ταινίες παραγωγής Universal Pictures
Κατηγορία:Βρετανικές δραματικές ταινίες
Κατηγορία:Βρετανικές ιστορικές ταινίες
Κατηγορία:Αγγλόφωνες ταινίες
Κατηγορία:Βρετανικές αισθηματικές δραματικές ταινίες
Κατηγορία:Ταινίες βασισμένες σε ρωσικά μυθιστορήματα
Κατηγορία:Βρετανικές επικές ταινίες
Κατηγορία:Ταινίες παραγωγής StudioCanal
Κατηγορία:Ταινίες γυρισμένες στην Αγγλία
Κατηγορία:Ταινίες που κέρδισαν Όσκαρ Καλύτερης Ενδυματολογίας